Un tammig zo nem eus ket lakaet netra a-ziàr an natur, eh an dober un tamm bremañ: dech e oan e Lokmaria-kaer é klask gwelet ma oa evned-mor é neizhiiñ (un enklask a  zo àr gement-se ar blez-mañ). Met blev ! Ne ouien ket re penaos gober, an aod a zo ker bras... ne oa ket tu. Arsavet em eus e traezhenn Sant-Per evit gober un dro; neizhioù nem eus ket gwelet met traoùigoù ur sort; un durzhunell voutin é chrougousal en un halegenn, mhe gwel goude é nijal kuit; honnezh ne vez ket gwelet nemet dan hañv amañ hag anezhi e komz ar sonennoù Ar goukoug hag an druzhunell..... Ur bratellad patoù-yar a zo ivez, melen-koar eo gete, ur bam ! Ur vandennad morfennad triliv  (tournepierres à collier) a zo é troiñ bili àr an aod, met neo ket do lakaat da sechiñ; da glask loenedigoù edan dezhe ne lâran ket ! Hag an dra blijusañ evidin: gwelet em eus ur blantenn margeotpe louzaouenn ar chousked (jusquiame noire, hyoscyamus niger) àr vord ar vinotenn. E familh an avaloù-douar eo, hag ampouezon eo. Ar blantenn-mañ a zo dibaot dre-mañ, ha sellet em eus àr an atlas: notennet e oa bet e Sarzhav hag e enezenn ar Gêrveur met pas e Lokamariakaer ! 